Národná rada Slovenskej republiky

#### III. volebné obdobie

#### Číslo: /2003

## Návrh

**skupiny poslancov Národnej rady Slovenskej republiky**

**na vydanie**

**zákona, ktorým sa mení a dopĺňa zákon NR SR č. 139/2002 Z. z. o rybárstve**

**Predkladajú: Návrh uznesenia:**

Anton D a n k o v.r. Národná rada Slovenskej republiky

Milan H o r t v.r. s c h v a ľ u j e

Miroslav Č í ž  v.r. návrh skupiny poslancov Národnej rady

Slovenskej republiky na vydanie zákona,

ktorým sa mení a dopĺňa zákon č. 139/2002

Z. z. o rybárstve

##### Bratislava apríl 2003

##### Národná rada Slovenskej republiky

**III. volebné obdobie**

# **N Á V R H**

## Z Á K O N

**z ......................... 2003,**

**ktorým sa mení a dopĺňa zákon č. 139/2002 Z. z. o rybárstve**

Národná rada Slovenskej republiky sa uzniesla na tomto zákone:

## Čl. I

Zákon č. 139/2002 Z. z. o rybárstve sa mení a dopĺňa takto:

1. V § 10 ods. 2 sa slová „okresný úrad“ nahrádzajú slovami „obec, v Bratislave a v Koši­ciach mestská časť“.
2. V § 10 ods. 4 sa za slovo „lístka“ vkladajú slová „je výkonom štátnej správy a“.
3. V § 36 písmeno a) znie:

„a) obce, v Bratislave a v Košiciach mestské časti,“.

Doterajšie písmená a), b) a c) sa označujú ako písmená b), c) a d).

1. Za § 36 sa vkladá § 36a, ktorý znie:

„§ 36a

Obec

Obec, v Bratislave a v Košiciach mestská časť vydáva rybárske lístky a vedie ich evidenciu.“

1. V § 37 sa vypúšťa písmeno „b)“.

Doterajšie písmená c), d) a e) sa označujú ako písmená b), c) a d).

## Čl. II

Tento zákon nadobúda účinnosť 1. júna 2003.

Dôvodová správa

# **A. Všeobecná časť**

Vydávanie rybárskych lístkov podľa zákona Slovenskej národnej rady č. 102 /1963 Zb. o rybárstve bolo v pôsobnosti okresných národných výborov až do 1. januára 1972. Na základe zákona Slovenskej národnej rady č. 159/1971 Zb., ktorým sa menil a dopĺňal zákon o národných výboroch a upravila sa pôsobnosť národných výborov na niektorých úsekoch štátnej správy, vydávanie rybárskych lístkov prešlo do pôsobnosti miestnych (mestských) národných výborov (príloha E položka 8). Podľa zákona Slovenskej národnej rady č. 472/1990 Zb. o organizácii miestnej štátnej správy bola pôsobnosť miestnych (mestských) národných výborov vo veci vydávania rybárskych lístkov prenesená na novovzniknuté orgány štátnej správy, a to obvodné úrady, ktorých územný obvod tvorili obce (§ 14 ods. 3).

V roku 1992 zákon Slovenskej národnej rady č. 295/1992 Zb. o niektorých opatreniach v miestnej samospráve a v štátnej správe s účinnosťou od 1. júla 1992 preniesol túto pôsobnosť obvodných úradov na obce, pretože vydávanie rybárskych lístkov nebolo osobitne zverené do pôsobnosti iného orgánu štátnej správy (§ 28 zákona Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 295/1992 Zb. v spojení s § 14 ods. 5 zákona SNR č. 472/1990 Zb. a s § 13 ods. 4 zákona SNR č. 595/1990). Obce túto pôsobnosť bez problémov vykonávali až do 1. apríla 2002, kedy nadobudol účinnosť zákon Národnej rady Slovenskej republiky č. 139/2002 Z.z. o rybárstve.

Napriek prebiehajúcej reforme verejnej správy, s ktorou veľmi úzko súvisí nielen posilňovanie postavenia, ale aj zvyšovanie zodpovednosti územnej samosprávy pri poskytovaní služieb občanovi, uvedeným zákonom prešla pôsobnosť vydávať rybárske lístky z obcí na okresné úrady bez bližšieho odôvodnenia. Keďže ide o anachronizmus právnej úpravy, ktorý presúva výkon tejto činnosti opačným smerom ako postupuje proces decentralizácie verejnej správy, navrhuje sa zmena zákona tak, že rybárske lístky budú opäť vydávať obce v rámci preneseného výkonu štátnej správy.

Návrh zákona je v súlade s Ústavou Slovenskej republiky, neodporuje žiadnej medzinárodnej zmluve, nepredpokladá finančné dôsledky na štátny rozpočet, ani na rozpočty obcí a nebude mať vplyv na pracovné sily.

### B. Osobitná časť:

### K čl. I

***K bodu 1:***

Mení sa ustanovenie § 10 ods. 2 tak, že rybárske lístky nebude nevydávať okresný úrad, ale v súlade s prebiehajúcou decentralizáciou verejnej správy obec, ako tomu bolo do 31.3.2002. V Bratislave a v Košiciach, kde túto činnosť vykonávali mestské časti, sa navrhuje, aby zákon ustanovil, že v týchto dvoch mestách vydáva rybársky lístok mestská časť, ktorá má tiež právnu subjektivitu.

***K bodu 2:***

V návrhu zákona sa ustanovuje, že vydávanie rybárskych lístkov je prenesený výkon štátnej správy a nie výkon samosprávnej činnosti obce. Vydávanie rybárskych lístkov obcami bolo už od 1. júla 1992 podľa zákona č. 295/1992 Zb. preneseným výkonom štátnej správy na obce (až do účinnosti zákona č. 139/2002, ktorým je 1. apríl 2002), a preto v zákone č. 416/2001 Z. z. túto pôsobnosť nebolo potrebné osobitne upravovať. S ohľadom na uvedené je však potrebné upraviť ju v tomto osobitnom zákone.

Podľa § 42 ods. 2 zákona č. 139/2002 Z. z. o rybárstve sa na vydanie rybárskeho lístka nevzťahuje zákon o správnom konaní.

***K bodu 3:***

Obce, v Bratislave a v Košiciach mestské časti, sa dopĺňajú medzi orgány štátnej správy na účely tohto zákona preto, lebo návrh predpokladá, že vydávanie rybárskych lístkov bude preneseným výkonom štátnej správy, ako tomu bolo pred účinnosťou zákona o rybárstve.

***K bodu 4:***

Navrhovaný nový § 36a ustanovuje, že obec, v Bratislave a v Košiciach mestská časť, je na úseku rybárstva oprávnená vydávať v rámci preneseného výkonu štátnej správy rybárske lístky a viesť ich evidenciu. Tak ako upravuje túto povinnosť dosiaľ § 37 písm. b) pre okresný úrad.

***K bodu 5:***

S prihliadnutím na návrh, podľa ktorého vydávanie rybárskych lístkov má patriť do pôsobnosti obcí, vypúšťa sa oprávnenie vydávať rybárske lístky z pôsobnosti okresného úradu.

**K čl. II**

Navrhujeme dostatočnú legisvakančnú lehotu na nadobudnutie účinnosti zákona, a to 1. júna 2003.

## Doložka zlučiteľnosti

**návrhu zákona, ktorým sa mení a dopĺňa zákon Národnej rady Slovenskej republiky č. 139/2002 Z. z o rybárstve s právom Európskej únie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**1. Navrhovateľ zákona:**

Skupina poslancov Národnej rady Slovenskej republiky

**2. Názov návrhu zákona:**

Zákon, ktorým sa mení a dopĺňa zákon Národnej rady Slovenskej republiky č. 139/2002 Z. z. o rybárstve

**3. Záväzky Slovenskej republiky vo vzťahu k Európskemu spoločenstvu**

**a Európskej únii**

1. predmet návrhu zákona nepatrí medzi prioritné oblasti aproximácie práva upravené v čl. 70 Európskej dohody o pridružení a nepatrí ani medzi priority Národného programu pre prijatie acquis communautaire, Partnerstva pre vstup, Bielej knihy, screeningu a plánu legislatívnych úloh vlády Slovenskej republiky
2. predmet návrhu zákona nemá vplyv na záväzky vyplývajúce z negociačných pozícií Slovenskej republiky

**4. Problematika návrhu právneho predpisu:**

1. nie je upravená v práve Európskych spoločenstiev
2. nie je upravená v práve Európskej únie

**5.Stupeň zlučiteľnosti návrhu právneho predpisu s právom Európskych spoločenstiev a právom Európskej únie**

1. žiadna (je bezpredmetná)

**6. Gestor (spolupracujúce rezorty):** bezpredmetné

7. Účasť expertov pri príprave návrhu zákona a ich stanovisko k zlučiteľnosti návrhu zákona s právom Európskych spoločenstiev:

Na príprave návrhu zákona sa nezúčastnil žiadny expert.

Národná rada Slovenskej republiky

#### III. volebné obdobie

#### Číslo: /2003

## Návrh

**skupiny poslancov Národnej rady Slovenskej republiky**

**na vydanie**

**zákona, ktorým sa mení a dopĺňa zákon NR SR č. 139/2002 Z. z. o rybárstve**

**Predkladajú: Návrh uznesenia:**

Anton D a n k o Národná rada Slovenskej republiky

Milan H o r t s c h v a ľ u j e

Miroslav Č í ž   návrh skupiny poslancov Národnej rady

Slovenskej republiky na vydanie zákona,

ktorým sa mení a dopĺňa zákon č. 139/2002

Z. z. o rybárstve

##### Bratislava apríl 2003